Karang sebuah tulisan dalam bahasa Rejang yang bernada ekspositori dan panjangnya 1 paragraf.

Kêkêmuk kuni daerah keme Jang dê cet itê têmau waktau bilai rayo jano ade kulo amên tun ulêak biasonê kulo ade gennê juadêak Tat jano ade kulo dê madêak juadêak tênoa. Juadêak yo bêtuknê biasonê sêgai pat ngen kêlainê kêkiro têlau puluak senti kilai lêmo bêlas senti kêboanê kêkiro duai sapêi têlau senti, Juadêak yo nak dasnê makêi bungai amên cao keme madêaknê, bungainê nam makêi  nyoa narut dê kênsok pakêi gulo tênamêak ngen warno jano kêlok tê amên biasonê warno milêak, nam kulo bungainê nêa kuni nanas. Bahan utuk mênêa juadêak yo soa si saro igê, cukup gênum, tênoa, gulo, adas manis jano kulit manis bubuk ngen nioa jano nanas utuk bungainê. Amên asainê mêak coa pêcayo amên uku madêak padek nyên ipê igai amên pêpueng samo menem teh jano kupi, juadêak yo kulo taên sapêi dêbulên amên cao kêmsoknê bênêa.